Propaganda
Propaganda (oʻzbekcha: targʻibot, tashviqot) — asosan, maʼlum bir auditoriyaga, belgilangan kun tartibini ilgari surish maqsadida, taʼsir koʻrsatish yoki ishontirish uchun foydalaniladigan muloqot usuli hisoblanadi. Muloqotning ushbu turi, xolis ravishda yoki maʼlum bir sintez va fikrlashni qoʻllab quvvatlash maqsadida mavjud dalillarni saralagan holda taqdim etish yoki maʼlum maʼlumotlarga oqilona emas, balki hissiyotga berilgan holda qarash holatidir. Propagandani jurnalistika, hukumat, reklama, koʻngil ochar, taʼlim va aktivizm kabi sohalarda topish mumkin. Koʻpincha, hukumatlar amalga oshiriluvchi harbiy harakatlar, siyosiy kampaniyalar, sog'liqni saqlash kampaniyalari, inqilobchilar, yirik biznes, radikal diniy tashkilotlar, ommaviy axborot vositalari va soapboxerlar (notiqlar) kabi ayrim shaxslar tomonidan ishlab chiqarilgan materiallar bilan bogʻliq tashviqotlardir. XX asrda, inglizcha atama, propaganda koʻpincha manipulyativ yondashuv bilan bogʻliq. Ammo, tarixiy jihatdan propaganda (targʻibot) maʼlum fikrlar yoki mafkuralarni targʻib qiluvchi har qanday materialning neytral tavsiflovchi atamasi boʻlib kelgan. Inglizcha boʻlmagan ekvivalent atamalar ham asosan asl neytral mazmunni saqlab qoladi. Targʻibot xabarlarini yetkazish uchun turli xil materiallar va ommaviy axborot vositalaridan foydalaniladi. Ular yangi texnologiyalar ixtiro qilinishi bilan oʻzgargan, shu jumladan rasmlar, multfilmlar, plakatlar, risolalar, filmlar, radioeshittirishlar, teleshoular va veb-saytlar. Yaqinda raqamli asr targʻibotni tarqatishning yangi usullarini keltirib chiqardi, masalan, bot va algoritmlar hozirda hisoblash tashviqoti va soxta yoki xolis yangiliklarni yaratish va ijtimoiy tarmoqlarda tarqatish uchun foydalanilmoqda.